Raasiku vallavalitsus kutsub üles elanikke, kes pole valla kodanikud, registreerima end Raasiku valda. Valla kodulehel tehtud üleskutses selgitatakse, et nii suureneb maksutulu, mille eest omavalitsus saab osutada avalikke teenuseid. Märgitakse ka, et valda registreeritud elanikel on võimalik taotleda vallavalitsuselt mitmeid toetusi, teenuseid ja soodustusi, neile kehtib kodualuse maamaksu vabastus. Nende seast, kes ajavahemikus 1. jaanuarist kuni 31. detsembrini sel aastal registreerivad rahvastikuregistris enda elukoha Raasiku vallas, loositakse 5, kes saavad valida nelja kingituse vahel: Aruküla mõisa rent ühe ürituse läbiviimiseks, Raasiku Spordihoone jõusaali aastane kasutus, Aruküla Kultuuriseltsi korraldatud kultuuriürituse külastus kahele või Sõnumitooja 2022. aasta tellimus.
VIIMASED UUDISED
Raasikul avati pidulikult lasteaia juurdeehitus
Möödunud kolmapäeval, 22. märtsil avati Raasiku Oravakese lasteaias juurdeehitus, millega sai lasteaed ühe uue rühma. „Vaatamata sellele, et avame kuuenda rühma, on meie lasteaed endiselt...